Roklana arbaro

Roklana arbaro ankaŭ Kamerala arbaro Roklano () estas baza setlejunuo de municipo Modrava. Ĝi troviĝas sep kilometrojn sudokcidente de Modrava apud ĉeĥa-germana ŝtatlimo en distrikto Klatovy.

 Geografio 
Roklana arbaro mem etendiĝas en sudokcidenta terangulo de Modravaj marĉoj, inter montopintoj de Medvědí hora (1224 m) kaj Roklano (1453 m). Sur la nordo ĝia teritorio tuŝas ĝis Medvědí hřbet inter montopintoj Beerenkopf kaj Medvěd, sur oriento al Medvědí hora, sur sudoriento al Blatný vrch (1372 m), sur sudo al montopinto V koutě (1276 m), sur sudokcidento al Roklano (1453 m) kaj Malgranda Roklano (1399 m) kaj sur okcidento ĝi tuŝas al montopinto Hochruck (1260 m).

 Historio 
El la istoria vidpunkto la arbaro etendiĝas sur teritorio de du ŝtatoj, Ĉeĥio kaj Germanio. Modravaj marĉoj estis konsiderataj kiel la plej malproksima loko de Ĉeĥa reĝlando kaj Kamerala arbaro Roklano estis la plej malproksima loko de Modravaj marĉoj. Ĝi estis nomata Roklana arbara laŭ monto Roklano, kiu laŭ lima interkonsento el la jaro 1707 apartenis al Bohemio. Precize limigita ŝtatlimo ĉi tie ne estis kaj tial ĉi tie ofte okazis teritoriaj disputoj inter Ĉeĥa reĝlando kaj Bavario. Tiuj ĉi disputoj finigis nur interkonsento Hauptgrenzvertrag subskribita la 3-an de marto 1764 kaj ankoraŭ la saman jaron ratifita de aŭstra imperiestrino Maria Tereza kaj bavaria princo-elektisto Maksimiliano la 3-a Jozefo. Laŭ la interkonsento Roklana arbaro dividiĝis „halb und halb" (duono je duono) inter ambaŭ ŝtatoj, dum kio 307 ha alfalis al Ĉeĥa reĝlando kaj 307 ha al Elektoprinclando Bavario, inkluzive de montopinto de monto Roklano. La ĉeĥa parto de la arbaro poste nomiĝis Kamerala arbaro Roklano.

 Fera kurteno 
Post estiĝo de Ĉeĥoslovakio kaj parcela reformo ĝis la jaro 1952 pri Roklana arbaro konserviĝis neniaj registraĵoj. Eble nur tio, ke la arbaro estis verŝajne en la 1920-aj jaroj denove forhakita. Post la jaro 1948 la okcidenta limo fermiĝis kaj Roklana arbaro troviĝis en la severe gardita zono malantaŭ la 1-a linio de fera kurteno, kiu kondukis tra la montopinto de monto Medvědí hora mem. La arbara ofico estis nuligita kaj en Roklana kabano, kiu anstataŭis forbruligitan arbaristejon eksidis limgardistaro. Ekde la jaro 1952 la arbaro estis en administrado de Armeaj arbaroj kaj ĝis revolucio ĝi restis nealirebla. 

 Nacia parko Šumava 
Post falo de la fera kurteno estis en la jaro 1991 fondita Nacia parko Šumava, dum kio Roklana arbaro estis envicigita en la I-an zonon de la nacia parko kiel konsisto de naturrezervejo Modravaj marĉoj kaj ĝi restis tial eĉ plu nealirebla por publiko. La administrado de NP Šumava klopodas pri revitaligo de torfejoj kaj reveno de devena biodiverseco. La arbaro mem estas administra kiel senintervena. Roklana arbaro ne estas alirebla al publiko, laŭleĝe eblas veni sole al la limo de arbaro el herbejo Verlorener Schachten troviĝanta jam sur la bavaria teritorio, en Nacia parko Bavaria arbaro.

 Katastra teritorio 
La bazan setlejunuon kreas ankaŭ neenloĝita katastra teritorio Roklanský Les.

Rilataj artikoloj
 Sekurigo de la ŝtatlimo de Ĉeĥoslovakio dum la malvarma milito

 Ligiloj 
 Notoj 

Referencoj

Kategorio:Bazaj setlejunuoj en distrikto Klatovy
Kategorio:Nacia parko Šumava
Kategorio:Protektitaj areoj sur landlimo de Ĉeĥio kaj Germanio
Kategorio:Protektitaj areoj en Šumava
Kategorio:Praarbaroj en Regiono Plzeň
Kategorio:Arbaroj en Šumava
Kategorio:Modrava